kardosdrur/scandi-wiki huggingface dataset:
Slangehoved (slægt)

Slangehoved (Echium) er en slægt med ca. 60 arter af urteagtige eller buskagtige planter, som er udbredt i Sydafrika, Nordafrika, på Kap Verde-øerne, Madeira og De Kanariske Øer (med 23 endemiske arter), samt i Europa og dele af Asien. Hele planten er dækket af stive hår. Stænglerne er kraftige og af og til også forvedede. Bladene er spredtstillede og hele med hel rand. Blomsterne er samlet i sidestillede svikler, og de er – i modsætning til de fleste inden for Rublad-familien – uregelmæssige (énsymmetriske). Frugterne er nødagtige, kantede og ru delfrugter.

 Slangehoved (Echium vulgare)
 Bleg slangehoved (Echium italicum)
 Hvid slangehoved (Echium candicans)
 Juvelslangehoved (Echium wildpretii)
 Rød slangehoved (Echium creticum)
 Smalbladet slangehoved (Echium angustifolium)
 Vejbredslangehoved (Echium plantagineum)

 Echium auberianum
 Echium callithyrsum
 Echium nervosum
 Echium perezii
 Echium pininana
 Echium russicum
 Echium simplex
 Echium strictum

Rublad-familien
Bodens kommun

Bodens kommun er en svensk kommune i landskabet Norrbotten i Norrbottens län. I kommunen er der en base for det svenske forsvar (Bodens garnison).

Venskabsbyer
Boden har tre venskabsbyer:
 Alta, Norge 
 Uleåborg (Oulu), Finland 
 Apatity, Rusland.
Alle byerne har en nordlig placering, kun Uleåborg ligger syd for Boden.

Større byer 
Boden
Bodträskfors
Gunnarsbyn
Harads
Svartbjörnsbyn
Sävast
Södra Svartbyn
Unbyn
Vittjärv

Kommuner i Norrbottens län
Citationsindeks

Et citationsindeks kaldes også en referencedatabase. Det er en fagbibliografisk database i hvilken litteraturhenvisningerne i de indekserede dokumenter er søgbare. Dvs en database i hvilken man kan se hvor givne forfattere / dokumenter er citerede. Ikke at forveksle med en citatordbog ("bevingede ord").

Eksempler 
 Science Citation Index

 Social Science Citation Index

 Arts & Humanities Citation Index

Ekstern henvisning 
 ERIH European Reference Index for the Humanities. (Planlagt database)

Se også 
Bibliometri

Biblioteks- og informationsvidenskab
Bibliografier
Cykeltaxi

Cykeltaxi, pedicab, cykelrickshaw eller velorickshaw er en cykel med en vogn hvor føreren befordrer personer. Cykeldelen kan enten være ved siden af eller foran passagerdelen. I nogle lande, som for eksempel på Filippinerne, kaldes den slags befordringsmidler for tricycle, et engelsk ord som ellers bruges om alt fra sædvanlige trehjulede cykler til børn til motoriserede køretøjer – også små lastbiler – på tre hjul.

Se også 

 Rickshaw
 Cykel
 Cykeltyper

Eksterne henvisninger 

Cykeltyper
Taxier
Dürrwangen

Dürrwangen er hovedbyen i købstadskommunen af samme navn i Landkreis Ansbach i Regierungsbezirk Mittelfranken i den tyske delstat Bayern.

Geografi 

Dürrwangen ligger i den sydvestlige del af Landkreis Ansbach i nærheden af byerne Dinkelsbühl og Feuchtwangen (ca 8 km fra hver). Kommunens område ligger hovedsageligt på et højdedrag mellem dalene til floderne Wörnitz og Sulzach. Nabokommuner er (med uret, fra nord): Feuchtwangen, Dentlein am Forst, Langfurth, Dinkelsbühl og Schopfloch.

Kommunen har et areal på 2.302,62 Hektar som er således forselt
 Skov : 1.004,58 ha
 Landbrugsarealer: 978,31 ha
 Vande: 56,54 ha
 Gader,veje og pladser: 125,21 ha
 Beboelser: 52,41 ha
 andre arealer: 51,91 ha

Inddeling 
Kommunen består af følgende bydele, landsbyer og bebyggelser
 Dürrwangen (1.463 indbyggere)
 Halsbach (382)
 Haslach (348)
 Sulzach (124)
 Hopfengarten (68)
 Hirschbach (64)
 Neuses (59)
 Labertswend (53)
 Flinsberg (32)
 Witzmannsmühle (26)
 Rappenhof (10)
 Pumpwerk (5)
 Dattelhof (3)
 Goschenhof (2)
 Lohmühle (0)
 Trendelmühle (0)

Eksterne henvisninger 

 Markt Dürrwangen
Slangehoved (art)

 
Slangehoved (Echium vulgare) er en 30-80 cm høj, stivhåret urt, der vokser på tørre marker og langs vejkanter.

Beskrivelse 
Slangehoved er en toårig plante med en stift opret vækst. Hele planten er dækket af stive hår. Det første år danner den kun en roset af grundstillede blade, men næste forår skyder stænglen til vejrs. Den er rund i tværsnit og bærer spredtstillede blade. De er hele og lancetformede med hel og lidt bølget rand. Blomstringen sker i juni-juli, hvor man ser blomsterne sidde op ad stænglen i sidestillede svikler. De enkelte blomster er blå og tragtformede og kun énsymmetriske. Frugterne er kantede delfrugter.

Rodnettet består af en kraftig og dybtgående pælerod med forholdsvist tynde siderødder.

Højde x bredde og årlig tilvækst: 0,80 x 0,20 m (80 x 20 cm/år).

Voksested 

Arten er udbredt i Centralasien, Kaukasus, Lilleasien og Europa inklusive Danmark, hvor den er meget almindelig i hele landet. Den foretrækker tørre, lysåbne voksesteder med mager jord og neutralt eller basisk pH.

På Mens Alvaret på Öland findes arten på et tyndt muldlag over kalksten sammen med bl.a. aksærenpris, hjertegræs, rundbælg, svalerod, bakkenellike, dueskabiose, filtbladet kongelys, filtet soløje, gul snerre, havemalurt, hvid stenurt, knoldet mjødurt, lammeøre, nikkende limurt, nikkende tidsel, purløg (ölandsk variant), randhåret flitteraks, bredbladet timian, soløjealant og svaleurt.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Rublad-familien
Blå blomster
Skælskørbanen

Skælskørbanen mellem Dalmose og Skælskør blev åbnet som statsbane i 1892 sammen med Slagelse-Næstved-banen, som den var sidebane til.

Strækningsdata 
 Åbnet: 15. maj 1892
 Længde: 11,5 km
 Sporvidde: 1.435 mm
 Skinner: 22,5/37 kg/m
 Maks. hastighed: 45 km/t
 Nedlagt: 7. oktober 1950, herefter kun godstrafik til 1975
På den korte banestrækning kørte der altid kun ét tog ad gangen, så sikkerhedssystemet var meget enkelt. Banen var uindhegnet – ret usædvanligt for en statsbane.

Standsningssteder 
 Dalmose station (Da) i km 0,0 – forbindelse med Slagelse-Næstved-banen.
 Sønder Bjerge station (Be) i km 3,3.
 Tjæreby station (Tj) i km 6,9.
 Skælskør station (Ss) i km 11,5 med tosporet remise, havnebane og hestestald til rangerheste.
Mellemstationerne blev nedlagt, da persontrafikken ophørte i 1950.

Bevarede stationsbygninger

Efter nedlæggelsen 
Efter godstrafikkens ophør i 1975 begyndte jernbaneentusiaster at samle materiel fra andre nedlagte baner og opstille det i Skælskør. I 1977 kørte det første veterantog på Skælskørbanen, og i 1978 blev foreningen Dalmose Skælskør Banen (fDSB) oprettet. Foreningen Omstigningsklubben, der var stiftet i 1973, drev om sommeren kørsel med sporvogne mellem remisen og havnepladsen i Skælskør. Og kørte for sidste gang i 2008 mellem Skælskør og Dalmose

I 2009 overdrog Banedanmark strækningen til Skov- og Naturstyrelsen. I 2011 blev skinnerne fjernet fra hovedparten af strækningen, hvormed kørslen med veterantog ophørte. Sporvognene sluttede kørslen 4. september og blev 1. oktober 2011 overdraget til Sporvejsmuseet Skjoldenæsholm. 10½ km af banestrækningen blev asfalteret og indgår i cykel- og vandrestien "Fodsporet", der også omfatter det meste af den tidligere Slagelse-Næstved-bane. Langs Fodsporet er der ridesti Dalmose-Tjæreby.

Nedlagte strækninger hvor banetracéet er bevaret 
Hele banetracéet inkl. havnebanens er bevaret, i alt 12 km.

Eksterne kilder/henvisninger 

 Niels Jensen: Danske jernbaner 1847-1972. J.Fr. Clausens Forlag 1972 , s. 96-98
 Dansk jernbanehistorie gennem billeder og data: Dalmose-Skælskør
 danskestationer.dk: Dalmose-Skælskør  – med billeder fra 2011, bl.a. af hestestalden på Skælskør Station
 Signalposten 1964/3, s. 39-41
 EVP (Erik V. Pedersen): Dalmose-Skælskør Banen som veteranjernbane
 Omstigningsklubben
 Miljøministeriet, Naturstyrelsen: Fodsporet

Se også 
 Vandring og cykling på nedlagte jernbaner i Danmark#Dalmose-Skælskør – Dalmose-Skælskør
 Vandring og cykling på nedlagte jernbaner i Danmark#Skælskør Havnebane – Skælskør Havnebane
 Danske jernbaner

Nedlagte jernbanestrækninger i Danmark
Ehingen (Mittelfranken)

Ehingen er en kommune i Landkreis Ansbach i Regierungsbezirk Mittelfranken i den tyske delstat Bayern. Den er administrationsby for Verwaltungsgemeinschaft Hesselberg.

Geografi 
Ehingen ligger ved foden af Hesselberge. Nabokommuner er (med uret, fra nord): Bechhofen, Arberg, Unterschwaningen, Wassertrüdingen, Röckingen, Gerolfingen, Wittelshofen, Langfurth og Burk.

Inddeling 
Kommunen består af følgende landsbyer og bebyggelser:

Eksterne henvisninger 

 Gemeinde Ehingen
Kimsleg

Kimsleg er en leg, der går ud på, at en person får lov til at kigge på nogle forskellige ting i et bestemt tidsrum, hvorefter vedkommende skal huske så mange af tingene som muligt. Kimsleg kan bl.a. bruges til fødselsdage, da man godt kan være et helt hold til legen. Antallet af genstande man skal huske varierer i forhold til antal deltagere.

Navnet kimsleg stammer fra Rudyard Kiplings roman Kim, hvor hovedpersonen sættes over for en udfordring.

Spil og lege
David Gill

David Gill (født 5. august 1957 i Reading i England) var administrerende direktør i den engelske Premier League-klub Manchester United, vicechef i det tidligere G14 og medlem i FAs styre. 

Han kom til Manchester United i 1997 som finansdirektør og blev senere administrerende direktør. 2. juli 2006 blev Gill medlem i styret i FA. Han erstattede Arsenals David Dein.

Referencer 

Erhvervsfolk fra Storbritannien
Formænd for Manchester United F.C.
Flachslanden

Flachslanden er en købstad i Landkreis Ansbach i Regierungsbezirk Mittelfranken i den tyske delstat Bayern.

Geografi 
Flachslanden ligger nordvest for Ansbach, omkring midt mellem Bad Windsheim og Ansbach i Naturpark Frankenhöhe. Nabokommuner er (med uret, fra nord): Obernzenn, Rügland, Lehrberg og Oberdachstetten.

Bydele landsbyer og bebyggelser

Eksterne henvisninger
Naturpark Frankenhöhe

Naturpark Frankenhöhe er på ca. 1.100 km² og ligger nordøst for byen Rothenburg ob der Tauber i Bayern i Tyskland. Naturparken er et afvekslende, solrigt sydtysk landskab, med blandede skove, floder og vinområder. Den nordvestlige del af parken ligger i bjergkæden Frankenhöhe.

Eksterne henvisninger 
 Naturparkens webside

Frankenhøhe, Naturpark
Frankenhøhe, Naturpark
Skyggen (eventyr)

[[Fil:Shadow Pedersen.jpg|thumb|Illustration af Vilhelm Pedersen til Skyggen (1847)]]Skyggen''' er et eventyr af H.C. Andersen fra 1847.

Dobbeltgængermotivet optog mange digtere i første halvdel af 1800-tallet, og man kan se, at Andersen kendte tyskeren Adalbert von Chamissos historie Peter Schlemihls wundersame Geschichte om en mand, der sælger sin skygge til Djævelen. Andersen tilsætter fra begyndelsen lige en anelse eventyrstemning: "I de hede Lande, der kan rigtignok Solen brænde!", men ellers er det en grum historie, der kan fortolkes på flere måder.

 Adaptationer 
 Musik 
 I 1994 udgav Frederik Magle albummet Sangen Er Et Eventyr'' med sange over H.C. Andersens eventyr sammen med Thomas Eje, Niels Henning Ørsted Pedersen, Trio Rococo m.fl. "Skyggen" er en af sangene.

Referencer

Eksterne henvisninger 
 Skyggen på Det Kongelige Bibliotek.

Eventyr af H.C. Andersen
Litteratur i 1847
Palais Schaumburg

Palais Schaumburg er et slot i Bonn. Fra 1949 til 1976 var det residens for Tysklands kansler.

Den senklassicistiske bygning blev opført mellem 1858 og 1860 og tilhørte først industrimanden Wilhelm Loeschigk. I 1890 blev den købt af prins Adolf af Schaumburg-Lippe, og i de følgende år udvidet. Fra 1939 blev slottet benyttet af den tyske hær.

Konrad Adenauer tog bygningen i brug i november 1949, og modtog to måneder senere sin første statsgæst, Robert Schuman. I 1950 blev slottet ombygget af Hans Schwippert for at blive mere hensigtsmæssig som kancelli.

Eftersom slottet var for lille for kanslerens administration blev det afløst af et nybyg i 1976, men blev fortsat benyttet til repræsentationsformål. Efter 1999 har Palais Schaumburg været kanslerens anden residens.

Eksterne links 

Slotte i Tyskland
Bonn
Marburger Schloss

Marburger Schloss er et slot i Marburg i Hessen. Det blev anlagt som en borg i det 11. århundrede og er ved siden af sin historiske betydning som den første residens for landgreverne af Hessen af stor kunst- og arkitekturhistorisk interesse.

Marburger Religionsgespräche mellem Luther og Zwingli fandt sted her i 1529.

Slotte i Hessen
Schlossplatz

Schlossplatz eller Schloßplatz (tysk for Slotsplads) kan henvise til:

 Schloßplatz (Berlin)
 Schloßplatz (Dresden)
 Schlossplatz (Oldenburg)
 Schlossplatz (Stuttgart)
 Schloßplatz (Wiesbaden)
Schloss Biesdorf

Schloss Biesdorf er et slot i Biesdorf, Berlin, Tyskland. 

Slottet blev opført som Turmvilla i senklassicistisk stil i 1868 på et tidligere riddergods. Ejere af slottet har inkluderet Werner og Wilhelm von Siemens. Slottet, som gennem arkitekterne Walter Gropius, Heino Schmieden og senere Theodor Astfalck har fået sit markante udseende, kom i bystaten Berlins besiddelse i 1927. Herresædet, slotsparken m.v. er fredet siden 1979.

Eksterne links 

 http://www.linie7.de/cp11.htm  Historie
 http://www.linie7.de/cp20.htm  Billeder af slottet

Biesdorf
Somersby

Somersby er en cider, der indeholder 4,5% alkohol. Somersby fremstilles af Carlsberg og findes både som æblecider, pærecider, tranebærcider og hyldeblomstcider.

Lancering
31. marts 2008 lancerede Carlsberg Somersby Apple, en alkoholisk cider og året efter vandt kampagnen Advertising Effecticeness Award. Somersby-reklamerne blev blandt andet kendt på deres frontfigur, den fiktive lord Somersby.
Han blev brugt til at fortælle Somersby-traditioner og historie.

Produkter
Æblecideren er en cider med 4.5% alkohol og 15% æblejuice, som blev lanceret i foråret 2008.

Pærecideren er en cider med 4.5% alkohol og 24 % pærejuice, som blev lanceret i foråret 2009.

Tranebærcideren blev lanceret i efteråret 2009 og hyldeblomstcideren i foråret 2010;

I september 2010 lancerede de en Somersby Dry Apple, 
i oktober 2011 kom en Somersby Lite Apple, og i marts 2012 kom en Somersby Ginger Lemon. Senere er kommet smagsvarianter såsom citrus og brombær. I år 2016 kom blåbær og rabarber. Sideløbende er kommet Somersby Unlimited i varianterne grøn guava, granatæble og kaktus. 

I Sverige, og Denmark findes varianter med Sparkling Rosé, Sparkling White, fersken, double press æble, økologisk æble og alkoholfri æble.

Uenighed om æbleindhold 
Drikken kom i medierne 30. juni 2008, da flere netmedier skrev (herunder Børsen og Politiken) at Somersby ikke indeholder æbler, da drikken ikke indeholder phloridzin, som findes naturligt i æbler.

Noter

Eksterne henvisninger 

Cider
Alkopop
Etableret i 2008
Drikkevaremærker fra Carlsberg
Schloss Monbijou

Schloss Monbijou var et slot i bydelen Mitte i Berlin, beliggende på Spreeøen lige ovenfor Berliner Dom. Det var et af Hohenzollernfamiliens slotte i Brandenburg-Preussen.

I 1649 befalede "den store kurfyrste", Frederik Vilhelm 1. af Brandenburg, at området skulle anlægges som en have med et lille sommerhus for hans gemalinde, kurfyrstinde Dorothea Sophie af Brandenburg. Fra 1700 blev havehuset udbygget til lystslot, som blev kaldt Mon Bijou (fransk for "min juvel"). Slottet blev fra 1712 residens for kronprinsessen, den senere dronning Sophie Dorothea af Preussen, som var gift med Frederik Vilhelm 1. af Preussen. I de følgende årtier blev slottet gennem talrige udbyggelser udvidet til den tidobbelte størrelse af den oprindelige bygning. Slottet havde en egen kaj ved Spree, da de kongelige ofte foretrak at komme med båd på kanalen frem for at bruge de humpede veje. I 1717 logerede zar Peter den store af Rusland i to dage på slottet med sin hofstat. Ifølge samtidige beretninger skal russerne have forladt slottet "i fuldstændig ruineret tilstand". Efter dronning Sophie Dorotheas død i 1757 var slottet i flere år ubeboet, før det i 1786 kom i besiddelse af dronning Friederike Louise af Preussen, Frederik Vilhelm 2.s gemalinde. Hohenzollernfamilien samlede i slottet en betydningsfuld maleri-, smykke- og porselænsamling. I 1877 bestemte kong Wilhelm 1. af Preussen at åbne Schloss Monbijou med 42 sale for offentligheden som Hohenzollernmuseum. Også efter at Tyskland og Preussen blev republikker i 1918 blev Hohenzollernmuseet beholdt. Under den anden verdenskrig blev slottet i maj 1944 ødelagt af et anglo-amerikansk bombeangreb. Under DDR-tiden blev ruinerne fjernet mellem 1959 og 1960, og slotsparken forvandlet til offentligt grøntareal. Området kaldes i dag Monbijoupark.

Monbijou
Huset Hohenzollern
Les Humphries Singers

Les Humphries Singers var en popgruppe, der i første halvdel af 1970'erne var meget populære i store dele af Europa, herunder i Danmark. Gruppen, der havde basis i Vesttyskland, blev grundlagt af Les Humphries (1940-2007), der var flyttet til Hamborg fra fødelandet Storbritannien. Sammen med Jimmy Bilsbury gik han i gang med at etablere en gruppe, der med basis i gospelmusikken og hippiestilen sang og formidlede glad popmusik og smittende sceneshows. Desuden var der tale om en ret stor gruppe sangere, 10-15 i gruppens storhedstid, der kom fra et bredt udsnit af lande.

Gruppen eksisterede i perioden 1969-1977, men først fra 1970 kom der for alvor gang i projektet. I de følgende par år havde gruppen hits som We are Goin' down Jordan, Mamma Loo, Mexico, Carnival og Kansas City. Efterhånden mistede gruppen populariteten, og sidste større optræden fandt sted ved melodigrandprix i 1976, hvor de fremførte Sing Sang Song, der dog blot blev nummer 15. 

Gruppen blev opløst, da Les Humphries brat forlod Vesttyskland af skattemæssige årsager og flyttede til London. Nogle af gruppens medlemmer fik senere succes i andre sammenhænge, f.eks. Liz Mitchell, der blev et centralt medlem i Boney M, Jürgen Drews, der fik en stor solokarriere i Tyskland og John Lawton, der blev medlem af Uriah Heep.

Gruppen har været gendannet ved enkelte lejligheder, og fra maj 2007 har en håndfuld af gruppens medlemmer fra 1970'erne dannet gruppen The Original Singers, der optræder med mange af Les Humphries Singers' sange samt nyt materiale og gospelsange. Blandt den nye gruppes medlemmer er Jürgen Drews, Peggy Evres, Judy Archer og Tina Kemp-Werner.

Gruppens oprindelige grundlægger, Les Humphries, døde på et hospital i London den 26. december 2007.

Medlemmer 
  Les Humphries (1969-1977)
  Jimmy Bilsbury (1969-1977)
  Peggy Evers (1970-1976)
  Judy Archer (1970-1976)
  Victor Scott (1970-1976)
  Christoffer Yim (1971-1976)
  John Lawton (1971-1976)
  Jürgen Drews (1972-1976)
  Tina Kemp-Werner (1970-1974)
  Earl Jordan (1972-1976)
  Elvira "Puppa" Herbert (1972-1975)
  Dave O'Brien (1973-1976)
  Enry David-Farscher (1970-1972)
  Malcolm Magaron (1970-1972)
  Liz Mitchell (1970-1972)
  Sheila McKinlay (1973-1975)
  Emily Woods-Jensen (1974-1976)
  Claudia Schwarz (1974-1976)
  Renate Andersen-Bilsbury (1974-1976)
  Henner Hoier (1970-1971)
  Dornée Edwards (1970-1971)
  Goldy Kloen-Evert (1970-1971)
  Myrna David (1971-1972)
  Barry St. John (1972-1973)
  John Selley (1972-1973)
  Linda Uebelherr (1973-1974)
  Don Adams (1974-1975)
  Maddy Verhaar (1975-1976)
  Irene "Ischi" Bendorff (1971)
  Ginger (1971)
  Gail Stevens (1974)
  Lil Walker (1975)

Eksterne henvisninger 

 Gruppens hjemmeside 

Popgrupper fra Tyskland
Deltagere ved Eurovision Song Contest 1976
Tysklands Eurovision Song Contest-deltagere
Admiralspalast

Admiralspalast er et teater i Berlin, Tyskland. Teatret ligger i Friedrichstrasse i bydelen Mitte.

Opførelsen af teatret blev påbegyndt i 1910, og teatret åbnede året efter. I 1939 blev det slået sammen med Metropol-Theater i Behrenstraße, og i 1944 blev teateret lukket. Fra afslutningen af 2. verdenskrig var det scene for Berlins statsopera. Operaen flyttede i 1955 tilbage til sin genopbyggede bygning på Unter den Linden, og Admiralspalast blev scene for Metropol-Theater. Frem til 1997 blev der opført operetter og musicals i den store sal med plads til 1.400 gæster. Efter en større restaurering åbnede teatret igen for offentligheden i august 2006 med en opsætning af Laser og pjalter.

Eksterne henvisninger 

 Teatrets officielle hjemmeside
 Admiralspalast 

Bygninger, konstruktioner og anlæg i Berlin
Teatre i Tyskland
Mimersgadekvarteret

Mimersgadekvarteret er et kvarter omkring Mimersgade på Nørrebro i København. Kvarteret afgrænses af Tagensvej, Jagtvej, Nørrebrogade og S-banen mod nordøst (med stationerne Nørrebro og Bispebjerg). Antallet af beboere var i 2004 16.610, hvoraf en tredjedel var af anden etnisk herkomst end dansk.

Sammen med Haraldsgadekvarteret udgør Mimersgadekvarteret det såkaldte Mytologiske kvarter, der blev opført i perioden 1860-1920. De fleste gader i kvarteret er opkaldt efter guder og helte fra den nordiske mytologi, eksempelvis Odinsgade efter gudernes konge Odin, Thorsgade efter tordenguden Thor og Baldersgade efter godhedens gud Balder. Mimer, som kvarteret indirekte har navn efter, vogtede visdommens brønd.

Mimersgadekvarteret er et tidligere arbejderkvarter, som i dag bærer præg af dets tætte bebyggelse – blandt andet ligger det almennyttige boligbyggeri Mjølnerparken her. Sammensætningen af boliger, butikker, virksomheder og offentlige institutioner er varieret i området, herunder Nørrebrohallen, Nørrebros Bibliotek og Jobcenteret i Baldersgade. 

Fonden Realdania og Københavns Kommune påbegyndte i 2004 et større byfornyelsesprojekt i kvarteret, der blandt andet skal skabe flere grønne områder i kvarteret. Et af projektets foreløbige resultater er renoveringen af BaNanna Park i Nannasgade

Fodnoter

Eksterne henvisninger 
 Hjemmesiden for Områdefornyelsen Mimersgadekvarteret 

Kvarterer i Nørrebro
Falkoner Allé

Falkoner Allé er en gade på Frederiksberg, der forbinder Åboulevard og Gammel Kongevej. Alléen strækker sig over ca. 1 km og har navn efter Falkonergården, som den ledte ned til. Resterne af gården findes mellem nr. 112 og 120.

Falkoner Allé blev anlagt omkring 1670 som Allégades forlængelse frem til Falkonergården. Vejen var oprindeligt lukket ved Allégade og Jagtvej, men vejen blev offentligt tilgængelig fra 1765. Sammen med Gammel Kongevej kom Falkoner Allé til at udgøre hovedgaderne på Frederiksberg, og flere kommunale bygninger og etagejendomme blev opført her sidst i 1800-tallet, bl.a. Frederiksberg Rådhus, der fra 1886 til 1953 havde adresse i nr. 7. Flere af kommunens folkeskoler lå også i Falkoner Allé.

I dag er Falkoner Allé blandt andet kendt for kongresstedet Falkoner Centret, der er opført hvor skolerne og rådhuset lå, (overfor McDonald's med deres danske hovedkontor og en 7-Eleven) og butikscentret Frederiksberg Centret, hvor også Frederiksberg Station er placeret, og bagved disse ligger Solbjerg Plads. Her findes Copenhagen Business School, Frederiksberg Hovedbibliotek og Falkoner Biografen. Og en søndagsåben Irma til afløsning for den lukkede Irma City. 

På hjørnet af Rolighedsvej og Falkoner Allé ligger den markante beboelsesejendom Hostrups Have tegnet af arkitekt Hans Dahlerup Berthelsen.

Eksterne henvisninger 

Gader på Frederiksberg
Strengt fortroligt

Strengt fortroligt har flere betydninger:

 X-Files – amerikansk tv-serie, tidligere dansk titel: Strengt fortroligt.
 For Your Eyes Only (bog) – engelsk novellesamling af Ian Fleming, dansk titel: Strengt fortroligt
 For Your Eyes Only – engelsk film over bogen af samme navn, dansk titel: Strengt fortroligt
 Strengt fortroligt (Nevil Shute) – engelsk roman af Nevil Shute, originaltitel: Most Secret.
Lise Malinovsky

Lise Malinovsky (født 25. februar 1957) er en dansk kunstmaler. Hun er en figurativ kunstner og har ofte lavet parafraser over kendte personer. Billederne er ofte i stærke farver og med grove penselstrøg. Tidligere har Lise Malinovsky arbejdet tæt sammen med Michael Kvium.

Lise Malinovskys værker findes bl.a. på Statens Museum for Kunst og på Horsens Kunstmuseum. Et tre-etages vægmaleri fra 2001 kan opleves i Rådhus-annekset Jægergården i Aarhus.

Eksterne henvisninger 
 

Malere fra Danmark
Personer i Kraks Blå Bog
2051

2051 (MMLI) begynder året på en søndag.

Se også 2051 (tal)

Forudsigelser og planlagte hændelser 
 april -  En besked sendt fra den 70-meter store radar i Jevpatorija, på Krim-halvøen, mod stjernen Gliese 777 når dets destination.

51
2052

2052 (MMLII) begynder året på en mandag.

Fremtidige begivenheder

Eksterne henvisninger 

52
2053

2053 (MMLIII) begynder året på en onsdag.

Fremtidige begivenheder 

53